b'\n_START_ARTICLE_\nSarbi\n_START_PARAGRAPH_\nSarbi er en milit\xc3\xa6r tjenestehund fra Australia som er l\xc3\xa6rt opp til \xc3\xa5 oppdage improviserte eksplosive innretninger. Sarbi var utstasjonert i Or\xc5\xabzg\xc4\x81n-provinsen i Afghanistan, og var savnet i nesten fjorten m\xc3\xa5neder etter \xc3\xa5 ha forsvunnet sporl\xc3\xb8st under et bakholdsangrep den 2. september 2008. Sarbi ble senere oppdaget og gjenforent med australske styrker i p\xc3\xa5vente av hjemsendelse til Australia._NEWLINE_Da hun forsvant var Sarbi p\xc3\xa5 sin andre tur i Afghanistan, og hun var tidligere utplassert i Afghanistan i l\xc3\xb8pet av 2007. Sarbi forsvant etter at den australske konvoien hun var med i ble overfalt av oppr\xc3\xb8rere den 2. september 2008. Sarbi ble gjenoppdaget av en amerikansk soldat i den nord\xc3\xb8stlige Oruzgan-provinsen. Denne soldaten klarte \xc3\xa5 f\xc3\xa5 tak i hunden, og ved en australsk base ble det bekreftet at denne hunden faktisk var den savnede Sarbi. Sarbi gjennomgikk en periode med karantene for \xc3\xa5 bli sjekket for sykdommer og skader, f\xc3\xb8r hunden kunne returneres til Australia.'